Прафтэхкаледж сельскагаспадарчай вытворчасці — гэта ўстанова, дзе 40 працэнтаў вучэбнага часу адводзіцца на вытворчае навучанне і практыку. Падчас іх праходжання будучыя спецыялісты масавых прафесій не толькі замацоўваюць тэарэтычныя веды, але і маюць магчымасць праявіць сябе, паказаць, на што здольныя. Менавіта такімі зарэкамендавалі сябе Аляксандр Даўгалюк і Уладзіслаў Ожаль, якія атрымалі кваліфікацыі слесара, трактарыста-машыніста і вадзіцеля катэгорыі “С”. Выдатна папрацаваўшы ў вучэбнай гаспадарцы, на добраўпарадкаванні, яны разам з дыпломамі атрымалі і сваю першую грашовую прэмію.